Ein infel vnd ein crone
Ein infel vnd ein crone·
die pflegent nv der kristenheit·
mit ir gerihten schone·
swelh rihter rat vnd vùrspreche ist·
vnd selber teilen wil·
wil der niht rehte rihten·
noh raten vf rehten scheit·
noh sprechen vf ein slihten·
erteilet der dvrh argen list·
ze lúzel vnd zvil·
we dem der da zerehte stat·
mit schulde vnd ane schulde·
sin gv̊t er vor verlorn hat·
da bi des rihters hulde·
ir pfaffen vnd ir leigen
wa vindent ir ein sicherheit
vor den gerihten zweien·
die herren hant dc si ú leit·
den schaffe widerseit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse